ლაუტერაარჰორნი
ლაუტერაარჰორნი (გერმ. Lauteraarhorn) — მწვერვალი აარის მასივში, ბერნის ალპებში, შვეიცარიაში. აღმართულია მწვერვალ შრეკჰორნისა (ჩრდილოეთით) და ფინსტერაარჰორნის (სამხრეთით) სიახლოვეს. ლაუტერაარჰორნის კალთებზე გაწოლილია ლაუტერაარისა და ფინსტერაარის მყინვარები. მწვერვალი პირველად 1842 წლის 8 აგვისტოს პიერ ჟან ედუარდ დეზორმა და არნოლდ ეშერმა დალაშქრეს.